ฮั่งเส็งปิดเช้าพุ่ง 348.89 จุด รับมติแบงก์ชาติญี่ปุ่น
ฮั่งเส็งปิดเช้าพุ่ง 348.89 จุด รับมติแบงก์ชาติญี่ปุ่น
29 ม.ค. 2559

ดัชนีฮั่งเส็งตลาดหุ้นฮ่องกงปิดเช้าทะยานขึ้น โดยดัชนีฮั่งเส็งเพิ่มขึ้น 348.89 จุด หรือ 1.82% ปิดภาคเช้าที่ 19,544.72 จุด ขานรับมติการประชุมนโยบายการเงินของธนาคารกลางญี่ปุ่น (BOJ) ที่เดินหน้าผ่อนคลายทางการเงินเพิ่มเติม เพื่อพลิกฟื้นเศรษฐกิจของประเทศ
ในการประชุมที่เพิ่งสิ้นสุดลงในเช้าวันนี้ BOJ มีมติจะเรียกเก็บดอกเบี้ยที่อัตรา -0.1% สำหรับเม็ดเงินที่สถาบันการเงินต่างๆนำมาสำรองฝากไวักับ BOJ โดยเจ้าหน้าที่กำหนดนโยบายการเงินของ BOJ ลงมติด้วยคะแนนเสียง 5 ต่อ 4 ในการตัดสินใจใช้อัตราดอกเบี้ยติดลบดังกล่าว
ขณะเดียวกัน BOJ ยังให้คำมั่นที่จะเพิ่มฐานเงินที่อัตราราว 80 ล้านล้านเยนต่อปี นอกจากนี้ BOJ ยังได้เลื่อนช่วงเวลาในการบรรลุเป้าหมายเงินเฟ้อที่ระดับ 2% ออกไปจากเดิมในช่วงราวครึ่งหลังของปีงบประมาณ 2559 เป็นช่วงครึ่งแรกของปีงบประมาณ 2560